کوئٹہ (آن لائن) جمعیت علماءاسلام کلی گوہر آباد نا امیر مولانا محمد عثمان، جنرل سیکرٹری مولانا عبدالحمید لانگو، سیکرٹری اطلاعات شبیراحمد عثمانی وایلوفک پارینو کہ پاکستان اٹ کسفوک کورونا نا سوب آن مچ آ پاکستان اٹ چنکا بھلا شاریک بند ءُ و لاک ڈاﺅن ناسوب آن پوریا اف آن حساب ءِ‘ غریب الس ہڑدے انت کہ کٹاکہ اوفتے خڑچ کریکہ ولے حکومت نا ہیبدار پالیسی تا سوب آن غریب الس ءِ ریلیف رسیفنگ نا جاگہ غا اوفتے خوار کننگ اٹی ءِ‘ پاننگاکہ کہ صوبائی حکومت غریب آتے ریلیف و راشن ایتک ولے داسکان سریاب کسٹم کلی گوہر آباد نا غریب الس حکومتی کمک کن ہُروک ءِ۔ اوپاریر کہ صوبائی حکومت غریب آتون کمک کے و اوفتے تُو اسے نا راشن ایتے تاکہ اوفتا زند جوان تیر منگ کے۔ اوپارےر کہ کلی گوہرآباد نا غریب آتے حکومت ناکنڈآن داسکان ہچ کمک رسینگ تنے۔
